**ՀԱՇՎԵՏՎՈՒԹՅՈՒՆ**

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆՈՒՄ 2023 ԹՎԱԿԱՆԻ I ԿԻՍԱՄՅԱԿՈՒՄ ՍՏԱՑՎԱԾ ԴԻՄՈՒՄ-ԲՈՂՈՔՆԵՐՈՒՄ ԲԱՐՁՐԱՑՎԱԾ ԽՆԴԻՐՆԵՐԻ ՈՒՍՈՒՄՆԱՍԻՐՈՒԹՅԱՆ ԵՎ ՍՏՈՒԳՈՒՄՆԵՐԻ ԱՐԴՅՈՒՆՔՆԵՐԻ ՄԱՍԻՆ**

**2023**

Ղեկավարվելով Տեսչական մարմինների մասին ՀՀ օրենքով, հիմք ընդունելով ՀՀ կրթության տեսչական մարմնի (այսուհետ՝ ԿՏՄ) գործունեության 2023 թվականի տարեկան ծրագիրը, ի կատարումն «Կրթության տեսչական մարմին հանրությունից ստացվող բողոքների ընդունման և հետագա ընթացք տալու մասին» կարգի 11-րդ և 14-րդ կետերի պահանջների, ՌԳՍՊՎԳ վարչության կողմից իրականացվել է 2023 թվականի 1-ին կիսամյակում ստացված դիմում-բողոքներում բարձրացված հարցերի, բերված փաստարկների նկատմամբ իրականացված վերահսկողական գործառույթների արդյունքների վերլուծություն (այսուհետ՝ վերլուծություն):

Վերլուծությունն իրականացվել է համաձայն հետևյալ բնութագրիչների՝

1. քանակական պատկեր ըստ`

* ամիսների,
* վերահսկողության ոլորտների,
* սկզբնական հասցեագրման աղբյուրների,
* ՀՀ մարզերի և Երևան քաղաքի,
* ուսումնական հաստատությունների,
* իրականացված վարչական վարույթների տևողության,
* դիմումատուների սեռերի.

1. իրականացված վերահսկողական գործառույթների (ստուգում կամ ուսումնասիրություն) արդյունքներ.
2. բարձրացված հարցերի բովանդակություն:

Տրվել է նաև նշված բնութագրիչների քանակական ցուցանիշների աճի կամ նվազման միտումը (համեմատական պատկեր՝ ըստ 2022 թվականի համապատասխան և հաշվետու ժամանակահատվածների):

2023 թվականի 1-ին կիսամյակում ԿՏՄ-ում ստացվել է 21 դիմում-բողոք, որից 1-ը վերաբերել է նախադպրոցական, 14-ը` հանրակրթական, 5-ը՝ միջին մասնագիտական ուսումնական հաստատությունների գործունեությանը, իսկ 1-ը եղել է այլ բնույթի:

2022 թվականի 1-ին և 2-րդ կիսամյակների համեմատությամբ դիմում-բողոքների քանակական պատկերը հետևյալն է (աղյուսակ 1)՝

|  |  |  |  |
| --- | --- | --- | --- |
| **Աղյուսակ 1: Դիմում-բողոքների քանակական դինամիկան նախորդ 2 կիսամյակների համեմատությամբ** | | | |
| **Ժամանակահատված** | **Դիմում-բողոքների թիվ** | **2023 թվականի 1-ին կիսամյակ** | **Դինամիկա** |
| **2022 թվականի 1-ին կիսամյակ** | **19** | **21**  **դիմում-բողոք** | **+ 10.5%** |
| **2022 թվականի 2-րդ կիսամյակ** | **44** | * **52%** |

2022 թվականի 1-ին կիսամյակի համեմատությամբ 2023 թվականի I կիսամյակում դիմում-բողոքների թիվը աճել է 10.5**%** -ով, իսկ 2022 թվականի 2-րդ կիսամյակի նկատմամբ՝ նվազել է 52 %-ով:

2022 և 2023 թվականների 1-ին կիսամյակների ընթացքում ստացված դիմում-բողոքների թիվն՝ ըստ ամիսների ներկայացված է գծապատկեր 1-ում:

Ըստ գծապատկեր 1-ի տվյալների՝ 2022 և 2023 թվականների I կիսամյակներում մեծ թվով դիմումներ եղել են մայիս (32.5%) և հունիս (25%) ամիսներին:

2022 թվականի նույն ժամանակահատվածում ԿՏՄ-ում ստացված 19 դիմում-բողոքներից 14 -ը վերաբերել են հանրակրթական, 4-ը՝ միջին մասնագիտական ուսումնական հաստատությունների գործունեությանը, իսկ 1-ը եղել է այլ բնույթի: Իսկ 2022 թվականի 2-րդ կիսամյակում ԿՏՄ-ում ստացված 44 դիմում-բողոքներից 3-ը վերաբերել են նախադպրոցական, 35-ը` հանրակրթական, 3-ը՝ միջին մասնագիտական ուսումնական հաստատությունների գործունեությանը, իսկ 3-ը եղել են այլ բնույթի (գծապատկեր 2):

Ինչպես նախորդ հաշվետու ժամանակահատվածում (79.5%) և նախորդ տարվա համապատասխան ժամանակահատվածում (73.7%), այս կիսամյակում ևս դիմումների գերակշռող մասը (67%) վերաբերել է դպրոցներին, ինչը պայմանավորված է նաև միջնակարգ կրթության ոլորտի շահառուների մեծ թվով:

Գծապատկեր 3-ում պատկերված է 2023 թվականի I կիսամյակի դիմում–բողոքների տոկոսային համամասնությունը՝ ըստ ուսումնական հաստատությունների:

**.**

Դիագրամից երևում է, որ ամենաքիչ բողոքները եղել են նախադպրոցական ուսումնական հաստատությունների վերաբերյալ (1 դիմում-բողոք): Համաձայն գծապատկեր 2-ի տվյալների՝ վերջին 3 կիսամյակներում ստացված 84 դիմում-բողոքներից միայն 4-ն (4.7%) են վերաբերել մանկապարտեզներին:

Նշված 21 դիմում-բողոքներից 1-ական (4.8%) ԿՏՄ է վերահասցեագրվել ՀՀ վարչապետի աշխատակազմից և ՀՀ հակակոռուպցիոն կոմիտեից, 2-ը (9.5%)` ՀՀ շուկայի վերահսկողության տեսչական մարմնից, 4-ը (19%)` ՀՀ կրթության, գիտության, մշակույթի և սպորտի նախարարությունից (այսուհետ` ԿԳՄՍՆ) (գծապատկեր 4):

**Վերջին 3 կիսամյակների ընթացքում 84 դիմում-բողոքներից 43-ը (51.2%) ԿՏՄ Է հասցեագրվել Էլեկտրոնային հարցումների միասնական հարթակից (e-request.am):**

Վերջին 3 կիսամյակների արդյունքներից պարզ է, որ դիմումների հիմնական աղբյուր հանդիսացել են ՀՀ վարչապետի աշխատակազմը և ԿԳՄՍՆ-ն:

Այսպիսով, 3 կիսամյակների դիմում-բողոքների թիվը, ըստ վերը նշված երկու հասցեագրման աղբյուրների, պատկերված է գծապատկեր 5-ում:

Այսպիսով, 2023 թվականի 1-ին կիսամյակում ԿԳՄՍՆ–ից հասցեագրված դիմում-բողոքների տոկոսային թիվը կազմել է 19% (*21 դիմում-բողոքից*):

Նախորդ հաշվետու (*2022 թվականի 2-րդ կիսամյակ*) և նախորդ տարվա նույն (*2022 թվականի 1-ին կիսամյակ*) ժամանակահատվածների համեմատությամբ՝ ԿԳՄՍՆ–ից հասցեագրված դիմում-բողոքների թիվը համապատասխանաբար նվազել է 14-ով` 77.7%-ով և 1-ով՝ 20%-ով:

Առավելագույն թվով դիմում բողոքները ստացվել են անմիջապես ԿՏՄ-ում:

Հաշվետու ժամանակահատվածում ստացված դիմում-բողոքների տոկոսային համամասնությունը, ըստ ՀՀ մարզերի և Երևան քաղաքի, ներկայացված է գծապատկեր 6-ում:

2023 թվականի 1-ին կիսամյակում 21 դիմում-բողոքներց 10-ը (47.5%) ստացվել է Երևանից, 4-ը (19%)՝ ՀՀ Արմավիրի, 2-ը (9.5%)՝ ՀՀ Արարատի և 1-ական (4.8%)՝ ՀՀ Շիրակի, Կոտայքի,Վայոց ձորի, Տավուշի և Լոռու մարզերից:

Դիմում-բողոքների թիվն, ըստ ՀՀ մարզերի և Երևան քաղաքի ուսումնական հաստատությունների, ներկայացված է ստորև բերված աղյուսակ 2-ում:

|  |  |  |
| --- | --- | --- |
| **Աղյուսակ 2: Դիմում-բողոքների թիվն` ըստ ՀՀ մարզերի և Երևան քաղաքի ուսումնական հաստատությունների** | | |
| ***ՀՀ մարզեր,***  ***Երևան քաղաք*** | ***Դիմումների ընդհանուր թիվը***  ***(ներառյալ «Թեժ գիծը»)*** | ***Դիմումների թիվն՝ ըստ***  ***ուսումնական հաստատությունների*** |
| ***Երևան*** | ***10 (47.5%)*** | ***Երևանի թիվ 20 հ/դ, թիվ 21 հ/դ, 22 հ/դ (5), թիվ 130 հ/դ,***  ***Երևանի տարածաշրջանային թիվ 2 պետական քոլեջ, այլ բնույթի (1)*** |
| ***Արարատ*** | ***2 (9.5%)*** | ***Արարատ գյուղի հ. 2 մ/դ, Ազատավանի մ/դ*** |
| ***Արմավիր*** | ***4 (19%)*** | ***Արմավիրի տարածաշրջանային քոլեջ (3),***  ***Մարգարա վարչական համայնքի մանկապարտեզ*** |
| ***Կոտայք*** | ***1 (4.8%)*** | ***Նորագյուղի մ/դ*** |
| ***Շիրակ*** | ***1 (4.8%)*** | ***Գյումրու թիվ 27 մ/դ*** |
| ***Վայոց ձոր*** | ***1 (4.8%)*** | ***Շատինի մ/դ*** |
| ***Տավուշ*** | ***1 (4.8%)*** | ***Դիլիջանի պետական բժշկական քոլեջ*** |
| ***Լոռի*** | ***1 (4.8%)*** | ***Միխայելովկայի մ/դ*** |
| ***Ընդամենը*** | ***21*** |  |

2023 թվականի 1-ին կիսամյակում և նախորդ երկու հաշվետու ժամանակահատվածներում ստացված դիմում-բողոքների քանակական պատկերն, ըստ ՀՀ մարզերի և Երևան քաղաքի, ներկայացված է գծապատկեր 7-ում:

Հատկանշական է, որ 3 կիսամյակներում էլ բողոքներ եղել են Երևանից, Կոտայքի և Շիրակի մարզերից:

2023 թվականի 1-ին կիսամյակում ստացված 14 ուսումնական հաստատությունների գործունեությանը վերաբերող դիմում-բողոքները, ըստ լիազոր մարմնի ենթակայության, բաշխված են հետևյալ կերպ (աղյուսակ 3).

|  |  |  |
| --- | --- | --- |
| **Աղյուսակ 3: Դիմում–բողոքների թիվն` ըստ լիազոր մարմնի և ուսումնական հաստատությունների** | | |
| ***ԿԳՄՍՆ*** | ***5 (25%)*** | ***Արմավիրի տարածաշրջանային քոլեջ (3),***  ***Երևանի տարածաշրջանային թիվ 2 պետական քոլեջ, Դիլիջանի պետական բժշկական քոլեջ*** |
| ***Երևանի քաղաքապետարան*** | ***8 (40%)*** | ***թիվ 20 հ/դ,***  ***թիվ 21 հ/դ, թիվ 22 հ/դ (5), թիվ 130 հ/դ*** |
| ***ՀՀ Կոտայքի մարզպետարան*** | ***1 (5%)*** | ***Նորագյուղի մ/դ*** |
| ***ՀՀ Շիրակի մարզպետարան*** | ***1 (5%)*** | ***Գյումրու թիվ 27 մ/դ*** |
| ***ՀՀ Վայոց ձորի մարզպետարան*** | ***1 (5%)*** | ***Շատինի մ/դ*** |
| ***ՀՀ Արարատի մարզպետարան*** | ***2 (10%)*** | ***Արարատ գյուղի հ. 2 մ/դ, Ազատավանի մ/դ*** |
| ***ՀՀ Լոռու մարզպետարան*** | ***1 (5%)*** | ***Միխայելովկայի մ/դ*** |
| ***ՀՀ Արմավիրի մարզի համայնքապետարան*** | ***1 (5%)*** | ***Մարգարա վարչական համայնքի մանկապարտեզ*** |

Նախորդ կիսամյակում դիմումների 24.4% -ն են վերաբերել Երևանի քաղաքապետարանի, իսկ 9.7%-ը՝ ԿԳՄՍՆ ենթակայության ուսումնական հաստատություններին:

Իրականացված 21 վարչական վարույթների միջին տևողությունը կազմել է 14 օր:

Այս ցուցանիշը 2022 թվականի 2-րդ կիսամյակում կազմել է 22, իսկ 2022 թվականի 1-ին կիսամյակում՝ 10 օր:

2023 թվականի 1-ին կիսամյակի ընթացքում ստացած 21 դիմումներից 10-ը (47.6%) ներկայացված է եղել կանանց (նախորդ կիսամյակում կազմել է 70.5%), 8-ը (38.1%) տղամարդկանց (նախորդ կիսամյակում կազմել է 15.9%), 2-ը (9.5%)՝ մի խումբ քաղաքացիների կողմից (նախորդ կիսամյակում կազմել է 11.4%) և 1-ը (4.8%)` ՀՀ հակակոռուպցիոն կոմիտեից:

Ըստ ստացված դիմում-բողոքների` վերահսկողական գործառույթներ են իրականացվել 14 ուսումնական հաստատություններից 7-ում (50%), որոնցից **5**-ը ***(թիվ 20 հ/դ, թիվ 22 հ/դ, Շատինի մ/դ, Միխայելովկայի մ/դ, Արմավիրի տարածաշրջանային քոլեջ )*** եղել է վարչական վարույթ, **2**–ը ***(թիվ 130 հ/դ, Երևանի տարածաշրջանային թիվ 2 պետական քոլեջ, )***՝ ստուգում։

21 դիմում–բողոքներից **12**–ը (57%) վերահասցեագրվել են (մասամբ վերահասցեագրված` 5 և ամբողջությամբ` 7)՝ դիմումում բարձրացված հարցերը կամ դրանց մի մասը ԿՏՄ լիազորությունների շրջանակից դուրս լինելու պատճառով, **4**–ը (19%)՝ կարճվել, իսկ **2**-ի (9.5%) դեպքում տրվել է պարզաբանում (գծապատկեր 8):

Գծապատկերի տվյալների համաձայն` դիմում–բողոքների կեսից ավելին վերահասցեագրված և մասամբ վերահասցեագրվածներն են (12 դիմում-բողոք)։

Այլ պետական մարմիններին վերահասցեագրված դիմում–բողոքների թիվն, ըստ համապատասխան մարմինների, ներկայացված է գծապատկեր 9-ում։

**.**

Ինչպես արդեն նշվեց, 2023 թվականի 1-ին կիսամյակում, ըստ ստացված 21 դիմում-բողոքների, վերահսկողական գործառույթներ իրականացվել են 7 (50%)-ի[[1]](#footnote-1)՝ դեպքում՝ 5 վարույթ և 2 ստուգում:

Նախորդ կիսամյակում այս ցուցանիշը կազմել է 34.6%: Ինչպես նկատում ենք՝ վերահսկողական գործընթացների անհրաժեշտություն պահանջող դիմում-բողոքների տոկոսային թիվը աճել է նախորդ կիսամյակի համեմատությամբ:

2023 թվականի 1-ին կիսամյակում իրականացված 5 վարչական վարույթներից 4-ում (80%) հայտնաբերվել են կրթության բնագավառը կարգավորող ՀՀ օրենսդրության պահանջի խախտումներ։ Դիմումում բարձրացված հարցերի մի մասը դուրս է եղել ԿՏՄ լիազորությունների շրջանակից և մասամբ վերահասցեագրվել է այլ պետական մարմիններ։

Իրականացված վարչական վարույթների արդյունքները ներկայացված են աղյուսակ 4-ում։

|  |  |  |  |  |
| --- | --- | --- | --- | --- |
| **Աղյուսակ 4: Իրականացված վարչական վարույթների արդյունքներ** | | | | |
| ***N N*** | ***Ուսումնական հաստատությունը*** | ***Հայտնաբերված խախտման բնույթը*** | ***Ձեռնարկված միջոցառումները*** |
| 1. | **Երևանի Ջոն Կիրակոսյանի անվան թիվ 20 հիմնական դպրոց** | **1**. Կրթության առանձնահատուկ պայմանների կարիք ունեցող (այսուհետ` ԿԱՊԿՈՒ) սովորողների անհատական ուսուցման պլանների (այսուհետ` ԱՈՒՊ) տպված տարբերակները տնօրենի և ծնողի ստորագրությամբ առկա չեն**։**  **2.** Տնօրենը ուսումնական պլանի համաձայն չի ապահովել կրթական գործընթացի կազմակերպումը և ԿԱՊԿՈՒ սովորողների կրթություն ստանալու իրավունքը:  **3.** Տնօրենը երկարօրյա խմբերի կազմը, դրանց հետ աշխատող մանկավարժական աշխատողների անվանական կազմը հրամանով չի հաստատել։ | Դպրոցի տնօրենին տրվել է հանձնարարական` ԿԱՊԿՈՒ սովորողների ԱՈՒՊ-ները, դպրոցում գործող երկարօրյա խմբերի կազմը, մանկավարժական աշխատողների անվանական կազմը սահմանված կարգով հաստատելու վերաբերյալ:  Վարչական վարույթի արդյունքներն ուղարկվել են ՀՀ Երևանի քաղաքապետարան և տնօրենին՝ համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկով։  Համաձայն Երևանի քաղաքապետից ստացված գրության՝ տնօրենը ներկայացրել է պարզաբանում կատարված խախտումների վերաբերյալ, ԱՈՒՊ-ների և երկարօրյա խմբերի փաստաթղթերի վերաբերյալ արձանագրված թերությունները շտկվել են: |
| 2. | **ՀՀ Վայոց ձորի Շատինի միջնակարգ դպրոց** | 1. Մեկ դրույքով պաշտոնավարող վարչական աշխատողը ունի շաբաթական 8 դասաժամից ավել ուսումնական ծանրաբեռնվածություն։ 2. «Տեխնոլոգիա» և «Մաթեմատիկա» առարկաների ուսուցիչները չունեն տվյալ առարկաների դասավանդման համապատասխան ստաժ։ 3. Պետական հանրակրթական ուսումնական հաստատության տնօրենի ընդունման (նշանակման) կարգի խախտում. կրկնակի քվեարկությունից հետո տնօրենի թափուր տեղի համար մրցույթ չի հայտարարվել։ | Դպրոցի տնօրենին տրվել է հանձնարարական` ապահովելու «Տեխնոլոգիա» և «Մաթեմատիկա» առարկաների դասավանդումը համապատասխան մասնագետների կողմից։  Վարչական վարույթի արդյունքներն ուղարկվել են ՀՀ Վայոց ձորի մարզպետին և տնօրենին՝ համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկով։  Հանձնարարականի կատարման համար սահմանվել է ժամկետ մինչև 2023 թվականի ապրիլի 14-ը:  Համաձայն ՀՀ Վայոց ձորի մարզպետից ստացված գրության՝ տնօրենի պարտականությունները կատարողին տրվել են համապատասխան հանձնարարականներ և անհրաժեշտ մեթոդական ցուցումներ դրանք վերացնելու և շտկելու ուղղությամբ:  Հանձնարարականի կատարման վերաբերյալ դպրոցի տնօրենից գրություն չի ստացվել։ |
| 3. | **ՀՀ Արմավիրի մարզի Արմավիրի տարածաշրջանային քոլեջ** | 1. Տնօրենը օրենքին համապատասխան չի կազմակերպել կրթության գործընթացը և չի կարգավորել ուսումնական պլաններով, առարկայական ծրագրերով, ուսումնական ժամանակացույցով և դասացուցակներով։ 2. Տնօրենը, համաձայն տվյալ մասնագիտության պետական կրթական չափորոշչի, չի հաստատել քոլեջում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և (կամ) մոդուլային ծրագրերը։ 3. «Ֆիզկուլտուրա» առարկայի դասախոսը չունի անհրաժեշտ որակավորում։ 4. Մանկավարժական աշխատողի թափուր տեղի համար անցկացվող մրցույթի կազմակերպման և անցկացման կարգի խախտումներ (3)։ 5. Ուսումնառությունն անավարտ թողած անձի ուսանողական իրավունքի վերականգնման կարգի խախտում։ | Վարչական վարույթի արդյունքներն ուղարկվել են քոլեջի տնօրենին, տրվել է հանձնարարական` հեռակա ուսուցման «Հաշվապահական հաշվառում» և «Իրավագիտություն» մասնագիտությունների ուսումնական պլանները հաստատել պետական կրթական չափորոշիչներին համապատասխան՝ վերջինիս մեջ ներառելով «Ձեռներեցություն» մոդուլի դասաժամերը։Կատարել համապատասխան ուղղումներ 2022-2023 ուսումնական տարվա 2-րդ կիսամյակի դասացուցակում և ժամանակացույցում։  Ըստ տնօրենի պատասխան գրության՝ հանձնարարականը կատարված է: |
| 4. | **ՀՀ Լոռու մարզի Միխայելովկայի միջնակարգ դպրոց** | 1. Տնօրենը կադրերի ընտրությունն իրականացրել է օրենսդրական պահանջների խախտմամբ: 2. Տնօրենը ուսուցչի թափուր տեղի համար անցկացվող մրցույթը իրականացրել է ընթացակարգային խախտումներով։   **3.** Չեն պահպանվել առարկայական մեթոդական միավորումների նիստերի իրականացման ժամկետները։  **4.** Դպրոցի տնօրենը՝ չի ապահովել դպրոցում բարենպաստ բարոյահոգեբանական մթնոլորտ։ | Դպրոցի տնօրենին տրվել է հանձնարարական` ապահովել դպրոցի «Տեխնոլոգիա», «Կենսաբանություն», «Քիմիա», «Աշխարհագրություն», «Բնագիտություն», «Մաթեմատիակա» առարկաների դասավանդումը՝ կրթության բնագավառը կարգավորող ՀՀ օրենսդրության պահանջներին համապատասխան։ 2. Ձեռնարկել համապատասխան միջոցներ դպրոցի բարոյահոգեբանական մթնոլորտի վերականգման ուղղությամբ։  Վարչական վարույթի արդյունքներն ուղարկվել են ՀՀ Լոռու մարզպետին` համապատասխան միջոցներ ձեռնարկելու և այդ մասին ԿՏՄ-ին տեղյակ պահելու առաջարկությամբ։  Հանձնարարականի կատարման ժամկետ սահմանվել է 2023 թվականի սեպտեմբերի 15-ը: |

Իրականացված **2** ստուգումների արդյունքում ***(Երևանի տարածաշրջանային թիվ 2 պետական քոլեջ, Երևանի* Նաիրի Զարյանի անվան թիվ 130 հիմնական դպրոց***)* կրթության բնագավառը կարգավորող ՀՀ օրենսդրության պահանջների խախտումներ են հայտնաբերվել 1 ուսումնական հաստատությունում (***Երևանի տարածաշրջանային թիվ 2 պետական քոլեջ)*** (աղյուսակ 5):

Համաձայն «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջների՝ ստուգումների արդյունքում կազմված ակտերի, կարգադրագրերի մեկական օրինակներ ուղարկվել են համապատասխան լիազոր մարմինների ղեկավարներին։

|  |  |
| --- | --- |
| **Աղյուսակ 5. Իրականացված ստուգման արդյունքներ** | |
| ***Ուսումնական հաստատությունը*** | **Երևանի տարածաշրջանային թիվ 2 պետական քոլեջ** |
| ***Հայտնաբերված խախտման բնույթը*** | 1. 2021-2022, 2022-2023 ուստարիների ուսումնական պլանները և առարկայական ծրագրերը քոլեջի տնօրենի կողմից հաստատվել են առանց քոլեջի կոլեգիալ կառավարման մարմնի՝ խորհրդի քննարկման: 2. Խորհրդի նիստերը գումարվել են քոլեջի կանոնադրությամբ նախատեսված ժամկետների խախտումով։ 3. Տնօրենը կադրերի ընտրությունն իրականացրել է օրենսդրական պահանջների խախտմամբ։ 4. Քոլեջում՝ 2021-2022 և 2022-2023 ուսումնական տարիներին դիմորդների թափուր տեղերի ընդունելությունը իրականացվել է սահմանված կարգի խախտումով: 5. Քոլեջում՝ 2021-2022 և 2022-2023 ուսումնական տարիներին դիմորդների թափուր տեղերի ընդունելությունը իրականացվել է սահմանված կարգի խախտումով: 6. Տնօրենը մրցույթով անցած դիմորդներին հրամանագրել է օրենքով սահմանված ժամկետի խախտումով։ 7. Տնօրենը մասնագիտությունների ցանկը, որոնցով հավակնորդը կարող է շարունակել կրթությունը բարձրագույն ուսումնական հաստատություններում (այսուհետ՝ ԲՈՒՀ), ներկայացրել է ՀՀ ԿԳՄՍՆ՝ սահմանված ժամկետի խախտումով։ 8. 2020-2021 և 2021-2022 ուսումնական տարիների հավակնորդները ԲՈՒՀ տեղափոխվելու մասին դիմումները քոլեջի տնօրենին ներկայացրել են սահմանված ժամկետների խախտումներով: 9. Քոլեջի տնօրենը 2020-2021 և 2021-2022 ուսումնական տարիների հավակնորդների դիմումների հիման վրա պետական որակավորող հանձնաժողովի կազմում ընդգրկելու նպատակով չի հրավիրել համապատասխան ԲՈՒՀ-երից ներկայացուցիչների: 10. Պետական ամփոփիչ ստուգման կազմակերպման և անցկացման կարգի խախում։ 11. Քոլեջի տնօրենը վերականգնված ուսանողների հետ չի կնքել նոր պայմանագրեր և չի ներկայացրել լիազոր մարմին վերկանգման վերաբերյալ հաշվետվություն։ |
| ***Ձեռնարկված միջոցառումները*** | Ստուգման ընթացքում կազմվել է ակտ։ Համաձայն ՀՀ ԿՏՄ ղեկավարի 10.04.2023 թ. No Ք-31 կարգադրագրի` քոլեջի տնօրենին տրվել է հանձնարարական` խախտման հետևանքները վերացնելու, համապատասխան միջոցներ ձեռնարկելու և արդյունքների մասին ԿՏՄ տեղեկացնելու առաջարկությամբ։  Հանձնարարականի ժամկետ է սահմանվել 2023 թվականի մայիսի 3-ը։  Ըստ տնօրենի պատասխան գրության՝ հանձնարարականը կատարված է: |

Դիմում-բողոքներում բարձրացված հարցերի բովանդակությունն, ըստ ՀՀ մարզերի և Երևան քաղաքի, ներկայացված է աղյուսակ 6-ում:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Աղյուսակ 6: Դիմումում բարձրացված հարցերի բովանդակություն** | | | | | | | | | |
| **Դիմումներում**  **բարձրացված**  **(նշված) հարցերը** | **ԵՐԵՎԱՆ** | **ԱՐԱՐԱՏ** | **ԱՐՄԱՎԻՐ** | **ՏԱՎՈՒՇ** | **ՇԻՐԱԿ** | **ՎԱՅՈՑ ՁՈՐ** | **ԼՈՌԻ** | **ԿՈՏԱՅՔ** | **Ընդամենը** |
| **Տնօրենի կողմից թույլ տրված անօրինականություններ, անարդյունավետ աշխատանք** | **6** | **1** | **1** | **1** |  | **1** |  |  | **10** |
| **Ուսումնական հաստատություններում մանկավարժական աշխատողների պաշտոնային պարտականությունների կատարում** | **1** |  | **1** |  |  |  |  |  | **2** |
| **Դպրոցի կառավարման խորհրդի ձևավորում** |  |  | **1** |  |  |  |  |  | **1** |
| **Կրթական գործընթացի կազմակերպում** | **1** |  |  |  |  |  |  |  | **1** |
| **Դրամահավաքություն** | **1** | **1** |  |  |  |  |  |  | **2** |
| **Ուսումնական միջավայրի բարոյահոգեբանական մթնոլորտ** |  |  |  |  |  |  | **1** |  | **1** |
| **Քոլեջի ուսանողներին կրթաթոշակ տրամադրման գործընթաց** |  |  | **1** |  |  |  |  |  | **1** |
| **Տնօրենի թափուր պաշտոնի համար մրցույթի անցկացում** |  |  | **1** |  |  |  |  |  | **1** |
| **Այլ պետական մարմինների ղեկավարների ապօրինություններ** |  |  |  |  | **1** |  |  |  | **1** |
| **Այլ բնույթի** | **3** |  |  |  |  |  |  | **1** | **4** |
| **Ընդամենը** | **12** | **2** | **5** | **1** | **1** | **1** | **1** | **1** | **24** |

**Առավել շատ բարձրացված հարցերը վերաբերում են տնօրենի կողմից թույլ տրված անօրինականություններին:**

Այս հարցին առավել շատ անդրադարձ է արվել ոչ միայն 2023 թվականի 1-ին կիսամյակում (դիմում–բողոքներից 10-ում՝(47.6%)), այլև նախորդ 2 հաշվետու ժամանակահատվածներում (2022 թվականի 1-ին կիսամյակում` 19 դիմում-բողոքներից 12-ում (63%) և 2-րդ կիսամյակում՝ 44 դիմում-բողոքներից 12 -ում (27%)):

|  |  |
| --- | --- |
| **Աղյուսակ 7: Հավաքագրված այլ տվյալներ** | ***Թիվը*** |
| ***Դիմողին ուղարկվել է պատասխան գրություն*** | ***21*** |
| ***Դիմողը հրաժարվել է իր դիմումից*** | ***1*** |
| ***Դիմումը ներկայացվել է առանց ստորագրության, նշված չէ դիմողի անունը, ազգանունը, հեռախոսահամարը*** | ***2*** |
| ***Դիմումում բարձրացված հարցերը դուրս են ԿՏՄ լիազորությունների շրջանակներից*** | ***5*** |
| ***Դիմումում բարձրացված հարցերը մասամբ դուրս են ԿՏՄ լիազորությունների շրջանակներից*** | ***7*** |
| ***Կարճված դիմումներ*** | ***4*** |

**Այսպիսով՝**

1. դիմում-բողոքների թիվը աճել է նախորդ տարվա նույն ժամանակահատվածի համեմատությամբ 10.5%-ով, նախորդ կիսամյակի համեմատությամբ նվազել է 52%-ով,
2. ինչպես նախորդ ժամանակահատվածներում այս կիսամյակում ևս դիմում-բողոքների մեծ մասը վերաբերել է միջնակարգ կրթության ոլորտին,
3. միջին մասնագիտական կրթության ոլորտի 5 դիմում–բողոք ուսումնական հաստատությունների գործունեության վերաբերյալ է, դրանցից 3-ը վերաբերել է՝ ***«Արմավիրի տարածաշրջանային քոլեջ»***, 1-ական` ***«Դիլիջանի պետական բժշկական քոլեջ»*** և ***«Երևանի տարածաշրջանային թիվ 2 պետական քոլեջ»*** ՊՈԱԿ–ներիգործունեությանը,
4. սկզբնական հասցեագրման աղբյուրը հաշվետու կիսամյակում, 61.9% դեպքերում, ԿՏՄ-ն է: Այս ցուցանիշը նախորդ կիսամյակում կազմել է 53%, իսկ նախորդ տարվա նույն հաշվետու ժամանակահատվածում՝ 52%: Ինչպես նաև, վերջին 3 կիսամյակների ընթացքում 84 դիմում-բողոքներից 43-ը (51.2%) ԿՏՄ Է հասցեագրվել e-request.am կայքի միջոցով,
5. ստացված դիմում-բողոքների քանակով առաջին եռյակում են Երևան քաղաքը, ՀՀ Արմավիրի և Կոտայքի մարզերը,
6. վարչական վարույթների իրականացման միջին տևողությունը նվազել է 36%-ով (22 օրից դարձել է 14 օր),
7. գերակշռում են կին դիմումատուները` 47.6%,
8. ըստ ստացված դիմում-բողոքների՝ վերահսկողական գործառույթների տոկոսային թիվը (50%) նախորդ կիսամյակների համեմատ աճել է (2022թ. 1-ին կիսամյակ` 26%, 2022թ. 2-րդ կիսամյակ` 34.6%),
9. տնօրենի կողմից թույլ տրված անօրինականություններին և անարդյունավետ աշխատանքին վերաբերող հարցը շարունակում է մնալ դիմումներում առավել շատ բարձրացված հարցը,
10. դիմում-բողոքներից 7-ում (33.3%) բարձրացված հարցերը դուրս են եղել ԿՏՄ լիազորությունների շրջանակից, ինչը վկայում է այն մասին, որ քաղաքացիները բավարար չափով ծանոթ չեն ԿՏՄ լիազորությունների շրջանակին:

**Ելնելով վերլուծության արդյունքներից առաջարկում ենք՝**

1. դիմել լիազոր մարմիններին՝ հանձնարարել իրենց ենթակայության ուսումնական հաստատություններին՝ բացառել կրթության բնագավառը կարգավորող ՀՀ օրենսդրության պահանջների խախտումները՝ ապահովելով կրթական գործընթացի բնականոն կազմակերպում և առողջ բարոյահոգեբանական մթնոլորտ,
2. անկախ նախորդ երկու կիսամյակների համեմատ 2023 թվականի 1-ին կիսամյակում անմիջապես ԿՏՄ հասցեագրված դիմում-բողոքների տոկոսային թվի աճի հանգամանքից (գծապատկեր 5)՝ ԿՏՄ-ի կողմից իրականացվելիք կանխարգելիչ միջոցառումների ընթացքում մշտապես տեղեկացնել ԿՏՄ լիազորությունների մասին:

**ՌԳՍՊՎԳ վարչություն**

1. Հաշվարկը կատարված է 14 ուսումնական հաստատությունների նկատմամբ: [↑](#footnote-ref-1)